ai4bharat/Pralekha huggingface dataset:
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
வீட்டுவசதித் திட்டம், பிணையில்லாக் கடன், கட்டுமானத் திட்டங்கள், காற்று மாசு கட்டுப்படுத்துதல் குறித்த அறிவிப்புகள்
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த வீட்டுவசதி மற்றும் நகர்ப்புற விவகாரங்கள் இணை அமைச்சர்  திரு ஹர்தீப் சிங் புரி, கீழ்க்கண்ட தகவல்களை அளித்தார்.
பிரதமரின் வீட்டு வசதித் திட்டத்தின்  துணைத் திட்டமான கட்டுபடியாகக்கூடிய வாடகை வீட்டு வளாகங்கள் திட்டம், நகர்ப்புற இடம் பெயர்ந்தோர் மற்றும் ஏழைகளுக்காக 2020 ஜூலை 31 அன்று தொடங்கப்பட்டது.
மார்ச் 2020 வரை இந்தத் திட்டத்தின் மொத்த மதிப்பீடாக ரூ 600 கோடி உத்தேசிக்கப்பட்டுள்ளது. வரைவு ஒப்பந்தங்கள் அனைத்து மாநிலங்கள் / யூனியன் பிரதேசங்களுக்கு அனுப்பப்பட்டுள்ளன. பொதுத்துறை / தனியார் துறை நிறுவனங்களை தங்களது சொந்த நிலங்களில் கட்டுமானப்பணியில் ஈடுபடுத்துவதற்கான விருப்ப கடிதம் தயாரிக்கப்பட்டுள்ளது.
பிரதமரின் சுவநிதி திட்டத்தின் கீழ் சாலையோர வியாபாரிகளுக்கு ரூ 10,000 வரை பிணையில்லா கடன் வழங்கப்படுகிறது. மொத்தம் 1159763 விண்ணப்பங்கள் பெறப்பட்டு, 406835 விண்ணப்பங்களுக்கு ஒப்புதல் அளிக்கப்பட்டு, 102616 பேருக்கு கடன்கள் வழங்கப்பட்டுள்ளன.
இதில் தமிழ்நாட்டில் மட்டும் 36069 விண்ணப்பங்கள் பெறப்பட்டு, 11272 விண்ணப்பங்களுக்கு ஒப்புதல் அளிக்கப்பட்டு, 1488 பேருக்கு கடன்கள் வழங்கப்பட்டுள்ளன.
அனைத்து மாநிலங்கள்/யூனியன் பிரதேசங்கள் மற்றும் மாநிலங்களில் உள்ள ரியல் எஸ்டேட் ஒழுங்குமுறை ஆணையத்துக்கு மத்திய வீட்டுவசதி மற்றும் நகர்ப்புற விவகாரங்கள் துறை அமைச்சகம் அறிவுரைகளை அனுப்பியுள்ளது. அதில், இயற்கைப் பேரிடர் போன்ற கொவிட்-19 தொற்று, ரியல் எஸ்டேட் திட்டங்களின் வழக்கமான பணிகளை கடுமையாக பாதித்துள்ளதால், ரியல் எஸ்டேட் ஒழுங்குமுறை ஆணையத்தில் பதிவுசெய்யப்பட்ட அனைத்து ரியல் எஸ்டேட் திட்டங்களுக்கான பதிவு காலத்தையும் 6 மாதங்கள் ஒத்திவைக்க வேண்டும் என்றும் தெரிவிக்கப்பட்டுள்ளது.
வீட்டுக் கடன் நிறுவனங்களுக்கான ரூ 10,000 கோடி சிறப்பு மறுகடன் வசதியும், வங்கிசார கடன் நிறுவனங்களுக்கான ரூ 45,000 கோடி பகுதி கடன் உத்தரவாத திட்டமும் அறிவிக்கப்பட்டுள்ளன.
ரியல் எஸ்டேட் துறையில் வர்த்தகம் செய்வதை எளிதாக்கும் அதே சமயத்தில், வீடு வாங்குவோரின் நலனை பாதுகாக்கவும் அரசு உறுதி பூண்டுள்ளது. கட்டுபடியாகக்கூடிய மற்றும் மத்திய பிரிவினருக்கான வீடுகளை கட்டி முடிப்பதற்காக சிறப்பு நிதி உருவாக்கப்பட்டுள்ளது. இதன் மூலம், அழுத்தத்தில் உள்ள வீட்டுவசதி திட்டங்களுக்கு நிதி உதவி கிடைக்கும்.
காற்று மாசைத் தடுப்பதற்காக நீண்டகால தேசிய அளவிலான உத்தி வகுக்கப்பட்டுள்ளது. மத்திய அரசின் இந்த திட்டத்தின் மூலம் நாடு முழுவதிலும் உள்ள காற்று மாசு 20 முதல் 30 சதவீதம் வரை குறைக்க திட்டமிடப்பட்டுள்ளது.
விரிவான தகவல்களுக்கு கீழ்க் காணும் ஆங்கில செய்திக் குறிப்புக்களைப் பார்க்கவும் :
https://pib.gov.in/PressReleasePage.aspx?PRID=1655205
------
(Visitor Counter : 104
தொழிலாளர் மற்றும் வேலைவாய்ப்பு அமைச்சகம்
கோவிட் -19 தொற்று மாதிரிகளை பரிசோதிக்கும் முதல் மொபைல் ஆய்வை காணொலி காட்சி மூலம் தொடங்கி வைத்தார் பாதுகாப்பு துறை அமைச்சர் ராஜ்நாத் சிங்,
மத்திய பாதுகாப்பு துறை அமைச்சர் திரு. ராஜ்நாத் சிங், கோவிட்-19 தொற்று மாதிரிகளை சேகரிப்பதற்காக நாட்டின் முதல் மொபைல் ஆய்வகத்தை காணொலி காட்சி மூலம் நாட்டிற்கு அர்ப்பணித்தார், தொழிலாளர் மற்றும் வேலை வாய்ப்புக்கான மாநில அமைச்சர், திரு ஜி. கிஷன் ரெட்டி, உள்துறை அமைச்சர், திரு கே.டி. ராம ராவ், தெலுங்கானா அரசின், நகராட்சி நிர்வாகம் மற்றும் நகர வளர்ச்சி, கைத்தொழில் மற்றும் தகவல் தொழில்நுட்ப அமைச்சர், மற்றும் தெலுங்கானா அரசின், திரு சாமகுரா மல்லா ரெட்டி, தொழிலாளர் மற்றும் வேலைவாய்ப்பு அமைச்சர் ஆகியோரின் முன்னணியில் இந்த ஆய்வகம் இன்று புதுதில்லியில் துவக்கி வைக்கப்பட்டது.
இந்த ஆய்வகத்தை இந்திய பாதுகாப்பு அமைச்சகத்தின் பாதுகாப்பு ஆராய்ச்சி மற்றும் மேம்பாட்டு அமைப்பு ஹைதராபாத் சனாத் நகரின் மருத்துவக் கல்லூரி மருத்துவமனையுடன் இணைந்து, தெலுங்கானாவின் இந்திய மருத்துவ ஆராய்ச்சி கவுன்சில் உரிய அனுமதியுடன் உருவாக்கியுள்ளது.
இந்நிகழ்ச்சியில் உரையாற்றிய மத்திய பாதுகாப்பு துறை அமைச்சர், உயிரை பாதுகாக்ககூடிய இந்த இரண்டாம் கட்டம் மூன்றாம் கட்ட ஆய்வகத்தை அமைக்க ஆறு மாத காலம் ஆகும் என்றும் இதை வெறும் 15 நாட்களில் அமைத்த பாதுகாப்பு ஆராய்ச்சி மற்றும் மேம்பாட்டு அமைப்பு மற்றும் அரசு தொழிலாளர் ஈட்டுறுதிக் கழகம் மேற்கொண்ட முயற்சிகளைப் பாராட்டினார். இந்த பரிசோதனை வசதி மூலம் ஒரு நாளில் 1,000 க்கும் மேற்பட்ட மாதிரிகளை பரிசோதிக்க முடியும் என்றும் கோவிட்-19 தொற்றை எதிர்த்துப் போராடுவதில் நாட்டின் திறனை மேம்படுத்தும் என்றும் அவர் கூறினார்.
சுகாதாரம் மற்றும் குடும்ப நலத்துறை அமைச்சகம்
2021 மே 25 வரை தனது அனைத்து உற்பத்தியையும் மத்திய அரசுக்கு மட்டும் வழங்குவதற்கு சீரம் நிறுவனம் ஒப்பந்தம் போட்டிருக்கவில்லை
2021 மே 25 வரை தனது அனைத்து உற்பத்தியையும் மத்திய அரசுக்கு வழங்குவதற்கு இந்திய சீரம் நிறுவனம் ஒப்பந்தம் போட்டிருக்கிறதென்றும், இதன் காரணமாக மாநில அரசுகள் அந்நிறுவனத்திடம் இருந்து மேற்குறிப்பிட்ட தேதி வரை தடுப்பு மருந்துகளை கொள்முதல் செய்ய முடியாதென்றும் சில செய்திகள் தெரிவிக்கின்றன.
இந்த செய்திகள் உண்மைக்கு புறம்பானவை மட்டுமில்லாமல், எந்தவிதமான அடிப்படை ஆதாரமும் இல்லாதவை ஆகும்.
நாடு தழுவிய தடுப்பு மருந்து வழங்கல் நடவடிக்கையை மே 1 முதல் பரவலாக்கவும் விரிவுப்படுத்தவும் மத்திய அரசு முடிவெடுத்திருக்கும் நிலையில், தங்களது விநியோகத்தில் 50 சதவீதம் வரை மாநில அரசுகளுக்கும், வெளி சந்தைக்கும் முன்னரே நிர்ணயிக்கப்பட்ட விலையில் வழங்க தடுப்பு மருந்து உற்பத்தியாளர்களுக்கு அனுமதி அளிக்கப்பட்டுள்ளது.
50 சதவீத தடுப்பு மருந்துகளை இந்திய அரசுக்கு அவர்கள் வழங்க வேண்டும்.
தடுப்பு மருந்துகளை நேரடியாக உற்பத்தியாளர்களிடமிருந்து கொள்முதல் செய்யவும் மாநிலங்களுக்கு அனுமதியளிக்கப்பட்டுள்ளது.
எனவே, 50 சதவீத தடுப்புமருந்துகள் இந்திய அரசு தவிர்த்த மற்ற பிரிவினருக்கு கிடைக்கும் என்பது தெளிவாகிறது.
செயல்திட்டத்தை இங்கே காணலாம்: https://www.mohfw.gov.in/pdf/LiberalisedPricingandAcceleratedNationalCovid19VaccinationStrategy2042021.pdf
2021 ஏப்ரல் 19-ம் தேதியிட்ட செய்திக் குறிப்பை இங்கே காணலாம்: https://pib.gov.in/PressReleasePage.aspx?PRID=1712710
நிதி அமைச்சகம்
2023-24 மதிப்பீட்டு ஆண்டிற்கான படிவம் 10 பி / 10 பிபி மற்றும் படிவம் ஐடிஆர் -7-ஐ தாக்கல் செய்வதற்கான காலக்கெடு நீட்டிக்கப்பட்டுள்ளது
2022-23 நிதியாண்டுக்கான தணிக்கை அறிக்கைகளை படிவம் 10 பி / படிவம் 10 பிபியில் சமர்ப்பிப்பதற்கான காலக்கெடு 30.09.2023 ஆக அறிவிக்கப்பட்டு இருந்தது. இது இப்போது மத்திய நேரடி வரிகள் வாரியத்தால்  31.10.2023 வரை நீட்டிக்கப்பட்டுள்ளது.
2023-24 மதிப்பீட்டு ஆண்டிற்கான வருமான அறிக்கையை ஐடிஆர்-7 படிவத்தில் சமர்ப்பிப்பதற்கான கடைசி தேதி 31.10.2023-ல் இருந்து 30.11.2023 ஆக நீட்டிக்கப்பட்டுள்ளது.
225/177/2023/ITA-II-ல் 16/2023-ஆம் எண் கொண்ட சிபிடிடி சுற்றறிக்கை இன்று  வெளியிடப்பட்டது. இந்த சுற்றறிக்கை www.incometaxindia.gov.in என்ற இணையதளத்தில் உள்ளது.
புதிய மற்றும் புதுப்பிக்கத்தக்க எரிசக்தி அமைச்சகம்
புதுப்பிக்கத்தக்க எரிசக்தியை குறிப்பிட்ட நிறுவனத்திடமிருந்து வாங்க வேண்டும் என எந்த மாநிலத்தையும் மத்திய அரசு வற்புறுத்தவில்லை : மத்திய மின்துறை அமைச்சர் விளக்கம்
புதுப்பிக்கத்தக்க எரிசக்தியை குறிப்பிட்ட நிறுவனத்திடமிருந்து வாங்க வேண்டும் என மத்திய அரசு வற்புறுத்துவதாக, தெலங்கானா முதல்வர் ஜன்கான் மாவட்டத்தில் கடந்த 11ம் தேதி ஆற்றிய உரையில் தெரிவித்துள்ளார்.
இது பொய்யான தகவல், மத்திய மின்துறை, புதிய மற்றும் புதுப்பிக்கத்தக்க எரிசக்தி துறை அமைச்சர் திரு. ஆர்.கே.சிங் விளக்கம் அளித்துள்ளார். இது குறித்து அவர் மேலும் கூறியதாவது:
புதுப்பிக்கத்தக்க எரிசக்தியை, எந்த நிறுவனத்திடமிருந்தும் மாநிலங்கள் ஏலம் அடிப்படையில் பெற்றுக் கொள்ளலாம். இந்திய சூரிய எரிசக்தி நிறுவனமும், புதுப்பிக்கத்தக்க எரிசக்தி விநியோகத்துக்கு அவ்வப்போது ஏலம் நடத்துகிறது. இந்த ஏலங்களுக்கு அதிக போட்டியுள்ளது. பல நிறுவனங்களும் போட்டியிடுகின்றன. குறைந்த கட்டணத்தை தெரிவிக்கும் நிறுவனங்கள் வெளிப்படையான ஏலம் மூலம் தேர்வு செய்யப்படுகின்றன. அதன்பின் மாநிலங்கள் தங்கள் விருப்பப்படி அந்த ஏலங்களின் அடிப்படையிலும், தேவைக்கேற்ப மின்சாரத்தை வாங்கி கொள்ளலாம். ஏலத்தில் நிர்ணயம் செய்யப்பட்ட விலையில் மின்சாரத்தை வாங்குவதா, வேண்டாமா என்பது முற்றிலும் மாநிலங்களின் சொந்த முடிவு. அதனால், தெலங்கானா முதல்வர் தெரிவித்துள்ள கருத்து முற்றிலும் பொய்யானது.
புதுப்பிக்கத்தக்க எரிசக்தி வாங்குவதை பொறுத்தவரை, படிம எரிபொருளில் இருந்து, படிமம் அல்லா எரிபொருளுக்கு மாற வேண்டும் என்பது பல நாடுகள் செய்து கொண்ட சர்வதேச உறுதிப்பாட்டின் ஒரு பகுதி. மாசு அதிகரிப்பால் சுற்றுச்சூழல் மோசமாகி, புவி வெப்பம் அதிகரிப்பது பற்றி உலகநாடுகள் கவலைப்படுகின்றன. கார்பன் உமிழ்வு இல்லாத வகையில் எரிசக்தி திட்டங்களை உருவாக்க முக்கிய பொருளாதார நாடுகள் அனைத்தும் உறுதி பூண்டுள்ளன. 2050ம் ஆண்டுக்குள் கார்பன் உமிழ்வு இல்லா இலக்கை அடைய வளர்ந்த நாடுகள் உறுதி பூண்டுள்ளன. 2070ம் ஆண்டுக்குள் இந்த இலக்கை அடைய இந்தியா உறுதி பூண்டுள்ளது. புதுப்பிக்கத்தக்க எரிசக்தி உற்பத்திக்காக, படிமம் அல்லா எரிசக்தி வளங்களுக்கு மாறுவது இந்த உறுதிப்பாட்டின் ஒரு பகுதி.
நீர்மின்சக்தி திட்டம் பற்றியும் தெலுங்கானா முதல்வர் பேசியுள்ளார். அவர் குறிப்பிட்டுள்ள நீர்மின்சக்தி திட்டம், மத்திய அரசின் நிறுவனங்களான பிஎப்சி மற்றும் ஆர்இசி அளிக்கும் கடன்கள் மூலம் கட்டப்படுகிறது. காலேஸ்வரம், பாலமூரு மற்றும் இதர திட்டங்களுக்கு பிஎப்சி மற்றும் ஆர்இசி நிறுவனங்கள் ரூ.55,000 கோடி கடன் அளித்துள்ளன. இந்த திட்டங்களுக்காக, மத்திய அரசுக்கு அவர் நன்றி கூற வேண்டும்.
விவசாயிகளுக்கு அளிக்கப்படும் மின்சாரத்தை அளவிடும்படி மாநிலங்களை, மத்திய அரசு வற்புறுத்துவதாகவும் தெலங்கானா முதல்வர் கூறியுள்ளார். இதுவும் முற்றிலும் பொய்.
இது போன்ற பொய்யான மற்றும் ஆதாரமற்ற கருத்துக்கள், கவுரவமான முதல்வர் பதவி வகிக்கும் நபருக்கு உகந்ததல்ல.
இவ்வாறு மத்திய அமைச்சர் திரு ஆர்.கே.சிங் கூறியுள்ளார்.
சமூக நிதி மற்றும் அதிகாரமளித்தல் அமைச்சகம்
குடியரசுத்தலைவர், பிரதமர் பாபா சாஹேப் டாக்டர் பி ஆர் அம்பேத்கருக்கு மலரஞ்சலி
குடியரசுத்தலைவர் திருமதி திரௌபதி முர்மு, குடியரசு துணைத்தலைவர் திரு ஜக்தீப் தன்கர், பிரதமர் திரு நரேந்திர மோடி, மக்களவைத்தலைவர் திரு ஓம் பிர்லா, மத்திய சமூக நீதி மற்றும் அதிகாரம் அளித்தல் துறை அமைச்சர் டாக்டர் வீரேந்திர குமார் மற்றும் மத்திய அமைச்சர்கள், பல்வேறு அமைச்சகங்களைச் சேர்ந்த முக்கிய பிரமுகர்கள், டாக்டர் பாபா சாஹேப் பி ஆர் அம்பேத்கரின் நினைவு நாளையொட்டி, நாடாளுமன்ற வளாகத்தில் உள்ள அவரது திருவுருவப்படத்திற்கு இன்று  மலரஞ்சலி செலுத்தினர்.
சுகாதாரம் மற்றும் குடும்ப நலத்துறை அமைச்சகம்
ஒவ்வொரு கருமேகத்திலும் ஒரு வெள்ளைக்கோடு எப்போதும் இருக்கும்” – டாக்டர் ஹர்ஷவர்த்தன்
இந்திய தொழிலக கூட்டமைப்பின்  ஏற்பாட்டின் பேரில், 50-க்கும் மேற்பட்ட இந்திய தொழில்துறை தலைவர்களுடன் காணொளிக் காட்சி மூலம் மத்திய சுகாதாரம் மற்றும் குடும்பநலத்துறை அமைச்சர் டாக்டர் ஹர்ஷவர்த்தன் இன்று விரிவான ஆலோசனை நடத்தினார்.
கோவிட்-19 வைரஸைக் கட்டுப்படுத்துவதற்காக அரசு மேற்கொண்டு வரும் பல்வேறு நிவாரண நடவடிக்கைகள் குறித்து தொழில் துறையினரிடம் டாக்டர் ஹர்ஷவர்த்தன் எடுத்துரைத்தார். தொழில் துறையினருடன் பேசும் போது, விநியோக அமைப்பில் ஏற்பட்டுள்ள பாதிப்புகள் மற்றும் சுகாதாரத்துறையினர் எதிர்கொண்டு வரும் பிரச்சினைகள் தொடர்பான பல்வேறு முக்கியத்துவம் வாய்ந்த பிரச்சினைகள் குறித்து அமைச்சர் பதிலளித்தார். அவர் கூறும்போது, “ஒவ்வொரு கருமேகத்துக்கும் எப்போதுமே வெள்ளைக் கோடு இருக்கும்.  தற்போதைய சூழலில், நாம் அதிக ஆர்வத்துடன் இருக்க வேண்டும். இதன்மூலம், பீனிக்ஸ் பறவைபோல, இந்தப் பிரச்சினையிலிருந்து நம்மால் மீண்டுவர முடியும்,” என்றார். மேலும் அவர், “உலகின் நவீன வரலாற்றில் இருண்ட காலமாக இது திகழ்கிறது. இதிலிருந்து மனித சமூகம் மீண்டு வர வேண்டும் மற்றும் அதிலிருந்து நல்ல செயல்களை எடுத்துக் கொள்ள வேண்டும்,” என்று கூறினார்.
கோவிட் வைரஸ் பரவலைத் தொடர்ந்து, சுகாதாரத்துறையில் இந்தியாவில் தயாரிப்போம் திட்டத்துக்கு கிடைத்த வாய்ப்பை சிறப்பான முறையில் பயன்படுத்திக் கொள்ளவேண்டும் என்றும், தாங்கள் அதிக ஆர்வமுடன் செயல்பட வேண்டும் என்றும் டாக்டர் ஹர்ஷவர்த்தன் கேட்டுக் கொண்டார். இதன்மூலம், தொற்றுப் பரவலை சிறப்பாக எதிர்கொள்வதுடன், முக்கியத்துவம் வாய்ந்த சுகாதார உபகரணங்களை வழங்குவதில் சுயசார்புடனும், சூழ்நிலைக்கு ஏற்பவும் இந்தியாவால் செயல்படமுடியும். தொழில்துறை நடவடிக்கைகளை படிப்படியாகவும், பாதுகாப்பான முறையிலும் எவ்வளவு விரைவில் தொடங்குவது என்பது குறித்து அரசு ஆய்வுசெய்து வருவதாக தொழில் துறையினரிடம் அமைச்சர் ஹர்ஷவர்த்தன் தெரிவித்தார்.
(Visitor Counter : 140
பிரதமர் அலுவலகம்
இஸ்ரோ முன்னாள் தலைவர் மாதவன் நாயர் எழுதிய சந்திரயான் திட்டம் குறித்த கட்டுரை
இஸ்ரோவின் முன்னாள் தலைவர் திரு ஜி.மாதவன் நாயர், சந்திரயான் திட்டம் மற்றும் விண்வெளி தொழில்நுட்பத்தின் திறன் மற்றும் அறிவியல் சமூகத்திற்கு பிரதமர் திரு. நரேந்திர மோடி அளித்துவரும் ஆதரவு குறித்து ஒரு கட்டுரை எழுதியுள்ளார்.
இதுகுறித்து பிரதமர் அலுவலகம் வெளியிட்டுள்ள பதிவு வருமாறு:
இஸ்ரோவின் முன்னாள் தலைவர் மாதவன் நாயர் சந்திரயான் திட்டம் குறித்து ஒரு ஆழமான கட்டுரையை எழுதியுள்ளார்.
பிரதமர் திரு. நரேந்திர மோடி எப்போதுமே விண்வெளி தொழில்நுட்பத்தின் திறனில் எவ்வாறு கவனம் செலுத்துகிறார் என்பதை அவர் விவரிக்கிறார், மேலும் அறிவியல் சமூகத்திற்கு பிரதமர் அளித்த ஆதரவை அவர் பாராட்டுகிறார்’’.
https://m.timesofindia.com/why-we-must-celebrate-chandrayaan-2-too/articleshow/103181077.cms?from=mdr&from=mdr&from=mdr
ANU/AD/PKV/KRS
(
சுற்றுச்சூழல் மற்றும் வனத்துறை அமைச்சகம்
மத்திய மாசுக் கட்டுப்பாட்டு வாரியத்தின் பகுப்பாய்வு தர கட்டுப்பாட்டுப் பயிற்சி: 145 ஆய்வகங்கள் பங்கேற்பு
தில்லியின் மத்திய மாசுக் கட்டுப்பாட்டு வாரியத்தின் கருவியியல் ஆய்வகம், உலோகங்களைக் கண்காணிப்பது தொடர்பாக 33-வது பகுப்பாய்வு தர கட்டுப்பாட்டுப் பயிற்சியை மத்திய மாநில மாசுக் கட்டுப்பாட்டு வாரியங்களின் சுற்றுச்சூழல் ஆய்வகங்கள், மாசு கட்டுப்பாட்டு குழுக்கள் மற்றும் சுற்றுச்சூழல் பாதுகாப்பு முகமையால் அங்கீகரிக்கப்பட்ட தனியார் ஆய்வகங்களுக்கு ஏற்பாடு செய்துள்ளது. இந்த ஆய்வகங்களின் தரவு பகுப்பாய்வின் நம்பகத்தன்மையை கண்காணித்து அதன் மூலம் ஆய்வகங்களின் உள்கட்டமைப்பையும், தரவுகளின் தரத்தையும் மேம்படுத்துவதே இந்தத் திட்டத்தின் முக்கிய குறிக்கோளாகும்.
மத்திய மாநில மாசுக் கட்டுப்பாட்டு வாரியங்களின் சுற்றுச்சூழல் ஆய்வகங்கள், மாசு கட்டுப்பாட்டு குழுக்கள், சுற்றுச்சூழல் பாதுகாப்பு முகமையால் அங்கீகரிக்கப்பட்ட தனியார் ஆய்வகங்கள் உள்ளிட்ட 145 ஆய்வகங்கள் இந்த பயிற்சித் திட்டத்தில் கலந்து கொள்கின்றன. சர்வதேச நெறிமுறைகளை முழுமையாகப் பின்பற்றி இந்த பயிற்சித் திட்டம் நடைபெறுகிறது.
காற்று மற்றும் நீர் மாசில் உள்ள ஆர்சனிக், காட்மியம், மொத்த குரோமியம், தாமிரம், எஃகு, மாங்கனீஸ், நிக்கல், ஈயம், துத்தநாகம் ஆகிய 9 உலோகங்களின் மதிப்பீடு குறித்து இந்த பயிற்சித் திட்டத்தில் எடுத்துரைக்கப்படுகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1686776
கப்பல் போக்குவரத்து அமைச்சகம்
சாகர்மாலா திட்டங்களை ஆய்வு செய்வதற்காக மே 6 ஆம் தேதி நடைபெறவுள்ள தேசிய சாகர்மாலா உயர் குழு கூட்டத்திற்கு திரு சர்பானந்தா சோனோவால் தலைமை தாங்குகிறார்
புதுதில்லியில் சாகர்மாலா திட்டங்களை ஆய்வு செய்வதற்காக மே 6 ஆம் தேதி நடைபெறவுள்ள தேசிய சாகர்மாலா உயர் குழு கூட்டத்திற்கு மத்திய கப்பல் போக்குவரத்து அமைச்சர்
திரு சர்பானந்தா சோனோவால் தலைமை தாங்குகிறார். இக்கூட்டத்தில் மத்திய சாலைப்போக்குவரத்து அமைச்சர் திரு நிதின்கட்கரி, மத்திய வர்த்தகத்துறை அமைச்சர் திரு பியுஷ் கோயல், ரயில்வே அமைச்சர் அஷ்வினி வைஷ்ணவ் உள்ளிட்ட பல்வேறு துறைகளின் அமைச்சர்கள் பங்கேற்க உள்ளனர்.
இக்குழு சாகர்மாலா திட்டத்தை ஆய்வு செய்வதுடன், துறைமுகத்துடன் இணைந்த சாலை மற்றும் ரயில் போக்குவரத்து இணைப்புத் திட்டத்தின் வளர்ச்சி குறித்து ஆய்வு செய்யவுள்ளது. இத்திட்டத்தின் கீழ் மொத்தம் உள்ள 802 திட்டங்களில் 99,281 கோடி ரூபாய் மதிப்பிலான 202 திட்டங்கள் நிறைவேற்றப்பட்டுள்ளன. நாட்டின் பொருளாதார வளர்ச்சிக்காக 7500 கி.மீ. தொலைவிலான கடற்பகுதி மற்றும் 14,500 கி.மீ. தொலைவிலான நீர்வளப்பாதையை பயன்படுத்தும் வகையில் சாகர்மாலா என்ற தேசிய அளவிலான திட்டம் செயல்படுத்தப்பட்டு வருகிறது.
மேலும் விவரங்களுக்கு இதன் ஆங்கிலச் செய்திக்குறிப்பை காணவும் https://pib.gov.in/PressReleasePage.aspx?PRID=1822593
சிறுபான்மையினர் நலன் அமைச்சகம்
சிறுபான்மை சமுதாயத்தினரின் மேம்பாடு
மத்திய அளவில் அறிவிக்கை செய்யப்பட்ட சிறுபான்மை இனத்தினரின் சமூக, பொருளாதார மற்றும் கல்வி மேம்பாட்டிற்கு சிறுபான்மையினர் விவகாரங்கள் அமைச்சகம் செயல்படுத்தி வரும் பல்வேறு திட்டங்கள் பின்னிணைப்பில் தரப்படுகின்றன. இந்தத் திட்டங்கள் எந்த அளவிற்கு பலன்களைத் தருகிறது என அவ்வப்போது மதிப்பீடும் செய்யப்படுகிறது.
2017-18 முதல் 2021-22 ஆகிய 5 நிதியாண்டுகளில் சிறுபான்மையினர் உறவுகள் அமைச்சகத்தின் பல்வேறு நலத் திட்டங்களுக்காக ரூ.21946.45 கோடி ஒதுக்கப்பட்டு உள்ளது.
பின்னிணைப்பு
சிறுபான்மையினர் உறவுகள் அமைச்சகம் நடைமுறைப்படுத்திவரும் திட்டங்களின் விவரங்கள்:
அ. கல்வி அதிகாரம் பெறுவதற்கான திட்டங்கள்: மெட்ரிக் படிப்பிற்கு முன்பான கல்வி உதவித்தொகை திட்டம், மெட்ரிக் படிப்பிற்கு பிறகான கல்வி உதவித்தொகை திட்டம் மற்றும் தகுதி – வாழ்நிலை அடிப்படையிலான கல்வி உதவித்தொகை திட்டம் ஆகிய 3 திட்டங்களின் கீழ் மாணவர்களுக்கு கல்வி உதவித்தொகை நேரடியாக அவர்களின் வங்கிக் கணக்கில் செலுத்தப்படுகிறது. ஆராய்ச்சி மாணவர்களுக்காக மௌலானா ஆசாத் கல்வி உதவித் திட்டம், போட்டித் தேர்வுகளில் ஆரம்பகட்ட தேர்வில் தேர்ச்சி பெற்றவர்களுக்கு பயிற்சி அளித்தல் ஆகியனவும் இதில் உள்ளடங்கும்.
ஆ. வேலைவாய்ப்பு தொடர்பான திட்டங்கள்
இந்த அமைச்சகம் செயல்படுத்தி வந்த 5 திட்டங்கள் ஒருங்கிணைக்கப்பட்டு இப்பொழுது பிரதமமந்திரி விகாஸ் யோஜனா என்ற பெருந்திட்டம் செயல்படுத்தப்படுகிறது. தொழில்திறன் மேம்பாடு, கல்வி. பயிற்சி, தொழில்முனைவு, சந்தைவாய்ப்பு ஆகியவற்றின் மூலம் சிறுபான்மையினரின் வாழ்வாதாரம் மேம்படுத்தப்படுகிறது.
இ. பிரதமர் மக்கள் வளர்ச்சி என்ற உள்கட்டமைப்பு வசதி மேம்பாட்டுத் திட்டம் செயல்படுத்தப்பட்டு வருகிறது.
ஈ. சிறப்புத் திட்டங்கள்: ஜியோ பார்சி, குவாமி வக்ஃப் வாரிய தரக்கியாத்தி திட்டம், ஷகாரி வக்ஃப் சம்பட்டி விகாஸ் திட்டம் போன்ற சிறப்புத் திட்டங்களும் அமல்படுத்தப்படுகின்றன.
இந்த தகவலை மத்திய சிறுபான்மையினர் விவகாரங்கள் துறை அமைச்சர் திருமதி ஸ்மிருதி ஜுபின் இராணி மக்களவையில் இன்று ஒரு எழுத்துப்பூர்வமான பதிலில் தெரிவித்தார்.
பிரதமர் அலுவலகம்
டாக்டர் சியாம பிரசாத் முகர்ஜியின் பிறந்தநாளை முன்னிட்டு பிரதமர் அவருக்கு புகழாரம்
பிரதமர் திரு.நரேந்திர மோடி, டாக்டர் சியாம பிரசாத் முகர்ஜியின் பிறந்தநாளை முன்னிட்டு அவருக்கு புகழாரம் சூட்டியுள்ளார்.
பிரதமர் இது தொடர்பாக வெளியிட்டுள்ள சுட்டுரைச் செய்தியில், “டாக்டர் சியாம பிரசாத் முகர்ஜியின் பிறந்தநாளில், அவரை சிரம்தாழ்த்தி வணங்குகிறேன். நமது நாட்டில் லட்சக்கணக்கானவர்களுக்கு அவரது உயர்ந்த லட்சியங்கள் உத்வேகம் அளிக்கின்றன. இந்தியாவின் ஒருமைப்பாட்டுக்கும், முன்னேற்றத்திற்கும் டாக்டர் முகர்ஜி தனது வாழ்வை அர்ப்பணித்தார். மிகச்சிறந்த கல்வியாளராகவும், அறிஞராகவும் அவர் திகழ்ந்தார்” என்று கூறினார்.
பிரதமர் அலுவலகம்
தேசிய கடல்சார் தினத்தை முன்னிட்டு பிரதமர் வாழ்த்து தெரிவித்துள்ளார் : தண்ணீர் சக்திக்கு முக்கிய கவனம் செலுத்துவதில் பாபா சாகேப் அம்பேத்கர் அளித்த உத்வேகத்தை நினைவு கூர்ந்தார்
தேசிய கடல்சார் தினத்தை முன்னிட்டு பிரதமர் திரு நரேந்திர மோடி தனது வாழ்த்துகளைத் தெரிவித்துக் கொண்டுள்ளார்.
“இந்தியாவின் கடல்சார் துறை தனது வளமான வரலாற்றுடன் நாட்டின் மாற்றத்திற்கு ஆற்றல் அளிக்கக்கூடிய திறனைப் பெற்றது. தேசிய கடல்சார் தினத்தன்று நமது கடல்சார் வலுவை நாட்டின் வளத்துக்காக பயன்படுத்துவதில் நாம் அனைவரும் உறுதி ஏற்போம்.
கடல்சார் துறையில் நமது துடிப்பான முயற்சிகளுக்கு டாக்டர் பாபாசாகேப் அம்பேத்கர் பெரும் உத்வேகமாக இருந்தார். தண்ணீர் சக்தி, நீர்வழிப்பாதைகள், பாசனம், வாய்க்கால் கட்டமைப்பு மற்றும் துறைமுகங்களுக்கு பாபாசாகேப் உயர்ந்த முக்கியத்துவம் அளித்தவர். இந்தத் துறையில் அவரது பணி இந்திய மக்களுக்கு மிகவும் உகந்ததாகவும் பயனளிப்பதாகவும் இருந்தது என்று குறிப்பிட்டுள்ளார்.”
-----
(Visitor Counter : 123
விவசாயத்துறை அமைச்சகம்
2018-19 பருவத்தில் அனைத்து கரீப் பயிர்களுக்கான குறைந்தபட்ச ஆதரவு விலையை அதிகரிக்க அமைச்சரவை ஒப்புதல்
விவசாயிகளின் வருவாய்க்கு பெரும் ஊக்கம் அளிக்கும் வகையில் 2018-19 பருவத்தில் அனைத்து கரீப் பயிர்களுக்கும் அளிக்கப்படும் குறைந்தபட்ச ஆதரவு விலையை அதிகரிக்க பிரதமர் திரு. நரேந்திர மோடி தலைமையில் இன்று நடைபெற்ற பொருளாதார விவகாரங்களுக்கான மத்திய அமைச்சரவைக் குழு கூட்டத்தில் ஒப்புதல் அளிக்கப்பட்டது.
2018-19 நிதி நிலை அறிக்கையில் அறிவிக்கப்பட்டது போல குறைந்தபட்ச ஆதரவு விலை உற்பத்தி செலவில் 150 சதவீதம் அளவுக்கு நிர்ணயிக்கப்படும் என அறிவிக்கப்பட்ட நிலையில் பொருளாதார விவகாரங்களுக்கான மத்திய அமைச்சரவை குழுவின் இந்த முடிவு வரலாற்றுச் சிறப்பு மிக்கதாகும். வேளாண் செலவுகள் மற்றும் விலைகளுக்கான ஆணையம் அறிவிக்கப்பட்ட கொள்கைக்கு ஏற்ப அனைத்து கரீப் பயிர்க்ளுக்கும் குறைந்தபட்ச ஆதரவு விலையை நிர்ணயிக்க பரிந்துரை செய்திருந்தது.
மேலும் விவரங்களுக்கு www.pib.nic.in என்ற இணையதளத்தை பார்க்கவும்.
(Visitor Counter : 170
தொழிலாளர் மற்றும் வேலைவாய்ப்பு அமைச்சகம்
ஊரக மற்றும் நகர்ப்புறப் பகுதிகளில் பெண் தொழிலாளர்களின் பங்கேற்பு
இ-ஷ்ரம் இணையப்பக்கத்தில் 30.03.2022 நிலவரப்படி 27 கோடிக்கும் அதிகமான அமைப்புச்சாரா தொழிலாளர்கள் பதிவு செய்யப்பட்டுள்ளனர். இவர்களில் 53 சதவீதம் பேர் பெண்கள் என்று தொழிலாளர் மற்றும் வேலைவாய்ப்புத் துறை இணையமைச்சர் திரு.ராமேஷ்வர் தெலி தெரிவித்துள்ளார்.
மக்களவையில் இன்று கேள்வி ஒன்றுக்கு எழுத்து மூலம் பதிலளித்த அவர், பெண் தொழிலாளர்களுக்கான வேலைவாய்ப்பை மேலும் அதிகரிப்பதற்காக மகளிர் தொழில் துறை பயிற்சி நிறுவனங்கள், தேசிய தொழில் பயிற்சி நிறுவனங்கள், மண்டல தொழில் பயிற்சி நிறுவனங்கள் ஆகியவற்றின் மூலம் அரசு அவர்களுக்கு பயிற்சி அளிப்பதாக கூறினார்.
ஆண் தொழிலாளர்களுக்கு இணையான ஊதியத்தை பெண்களுக்கும் வழங்க வசதியாக சமஊதியச்சட்டம் 1976 தற்போது 2019 ஊதியங்கள் சட்டத்தில் இணைக்கப்பட்டுள்ளது. பெண்கள் பங்கேற்காமல் தடை செய்யப்பட்ட அல்லது கட்டுப்பாடு விதிக்கப்பட்ட பணிகள் தவிர ஒரே வகையான வேலைக்கு ஆள்சேர்ப்பு நடக்கும்போது பாலின பாகுபாடு காட்டக் கூடாது என அறிவுறுத்தப்பட்டுள்ளதாகவும் அமைச்சர் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813170
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 184.84 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 182.84 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.30 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1806009
சுகாதாரம் மற்றும் குடும்ப நலத்துறை அமைச்சகம்
நிலக்கரியை வாயுவாக்கிப் பயன்படுத்தும் டால்ச்செர் உரங்கள் தொழிற்சாலைப் பணிகளின் முன்னேற்றத்தை மத்திய சுகாதாரம் மற்றும் குடும்ப நலன், ரசாயனம் மற்றும் உரங்கள் துறை அமைச்சர் டாக்டர் மன்சுக் மாண்டவியாவும், மத்திய கல்வி, திறன் மேம்பாடு மற்றும் தொழில்முனைவோர் துறை அமைச்சர் திரு தர்மேந்திர பிரதானும் ஆய்வு செய்தனர்
இந்தியாவைத் தற்சார்புள்ள நாடாக மாற்றுவதற்கு அரசு முக்கியமான நடவடிக்கைகளை மேற்கொண்டு வருவதாகவும் இவற்றில் உரத்துறையும் ஒன்று என்றும் ஆய்வுக் கூட்டத்தில் பேசிய டாக்டர் மன்சுக் மாண்டவியா தெரிவித்தார். உரத் தயாரிப்பு தொழிற்சாலைகளில் நிலக்கரியை வாயுவாக்கிப் பயன்படுத்தும் புதிய தொழில்நுட்பங்கள் மூலம் நமது சொந்த வளங்களைப் பயன்படுத்தி யூரியா உற்பத்தியில் தன்னிறைவடைவதை நோக்கி இந்தியா முன்னேறி வருகிறது என்றும் அவர் கூறினார்.
இந்த வகையில் இந்தியாவின் மிகப்பெரியதும், நிலக்கரியை வாயுவாக்கிப் பயன்படுத்தும் முதலாவதுமான உரத் தொழிற்சாலையாக தால்ச்செர் பிரிவு உள்ளது என்று அமைச்சர் தெரிவித்தார். இந்த உரத் தொழிற்சாலையை உரிய நேரத்தில் செயல்பாட்டுக்குக் கொண்டுவர சம்பந்தப்பட்ட அனைவரும் ஒருங்கிணைந்த முயற்சிகளை மேற்கொள்ள வேண்டும் என்று டாக்டர் மாண்டவியா வலியுறுத்தினார்.
இந்தத் தொழிற்சாலையில் யூரியாவின் ஆண்டு உற்பத்தித் திறன் 12 . 7 லட்சம் மெட்ரிக் டன்னாக இருக்கும். 2030-ம் ஆண்டுக்குள் 100 மெட்ரிக் டன் நிலக்கரியை எரிவாயுவாக்கும் திட்டமிடலை இது கொண்டுள்ளது. நாட்டில் ஏராளமாகக் கிடைக்கின்ற நிலக்கரியை எரிவாயுவாக்கிப் பயன்படுத்துவது பொருளாதார ரீதியில் முக்கியத்துவம் வாய்ந்ததாக இருக்கும். இதனால் சுற்றுச்சூழல் பாதுகாக்கப்படும். டால்ச்செர் யூரியா தொழிற்சாலை 2024 செப்டம்பர் வாக்கில் உற்பத்தியை தொடங்கும் என்று எதிர்பார்க்கப்படுகிறது.
சிறப்பு சேவைகள் மற்றும் கட்டுரைகள்
ரூ.5 லட்சம் மதிப்புள்ள போதை மருந்து மாத்திரைகள் சென்னை விமான நிலைய சுங்கத்துறையினரால் பறிமுதல்
சென்னை அயல்நாட்டு அஞ்சலகத்தில், நெதர்லாந்திலிருந்த வந்த இரண்டு பார்சல்களை, அவற்றில் போதைப்பொருள்கள் இருக்கக் கூடும் என்ற சந்தேகத்தின் பேரில் சென்னை விமான நிலைய சுங்கத்துறை அதிகாரிகள் பறிமுதல் செய்தனர்.
முதல் பார்சலைத் திறந்ததும், பொதுவாக “பிலிப் ப்ளீன்” என அழைக்கப்படும் “பிபி” குரிஈடோடு 105 எம்.டி.எம்.ஏ மாத்திரைகள் மீட்கப்பட்டன. பார்சல் சென்னை நகரத்தில் உள்ள ஒரு தனி நபரின் விலாசத்திற்கு அனுப்பட்டுள்ளது. விசாரிக்கையில் அந்த விலாசம் போலியானது என்று தெரியவந்துள்ளது. இரண்டாவது பார்சலில் இருந்து 60 எம்.டி.எம்.ஏ மாத்திரைகள் மீட்கப்பட்டன. “ப்ளூ பனிஷர்” என்று அழைக்கப்படும் இந்த மாத்திரைகள் மண்டை ஓடுடன் பொறிக்கப்பட்டுள்ளது. இதில் சுமார் 300 மில்லி கிராம் எம்.டி.எம்.ஏ உள்ளது, இது மிக அதிக அளவு ஆகும். வடகிழக்கு நெதர்லாந்தில் உள்ள ஸ்வோல்லே என்ற நகரத்திலிருந்து இந்தப் பார்சல் வந்துள்ளது. திருப்பூரில் உள்ள ஒரு விலாசத்திற்கு அனுப்பட்டுள்ளது. விசாரிக்கையில் அந்த விலாசம் ஒரு ஜவுளி நிறுவனத்துடையது என்றும் அந்த பெறுநர் பெயர் போலியானது என்றும் தெரியவந்துள்ளது.
மொத்தம், ரூ. 5 லட்சம் மதிப்புள்ள 165 எம்.டி.எம்.ஏ மாத்திரைகள் என்.டி.பி.எஸ் சட்டம், 1985 இன் கீழ் மீட்கப்பட்டு பறிமுதல் செய்யப்பட்டுள்ளது.
(Visitor Counter : 48